# Opština Rekovac

| Opština Rekovac
 |
| --- |
|  Opština Rekovac u Srbiji |
| Opšte informacije
 |
| Stanovništvo (2002)
 | 12.170 st.
 |
| Broj naselja
 | 32
 |
| Administracija
 |
| Okrug
 | Pomoravski okrug
 |
| Opština
 | Rekovac
 |
| Statistika
 |
| Dužina puteva (2008)
 | 179 km km
 |

**Opština Rekovac** se nalazi u centralnoj Srbiji, u Pomoravskom okrugu.

## Položaj

Opština Rekovac se nalazi u jugoistočnom delu Šumadije, u Pomoravskoj oblasti.
Opština Rekovac je 24 kilometara udaljena južno od Kragujevca, i 157 kilometara južno od Beograda sa svoje leve strane obuhvata deo Gledićkih planina, a sa desne strane obuhvata deo Juhora.
Sedište opštine Rekovac je gradić Rekovac.
Opština Rekovac obuhvata sasvim mali deo teritorije nekadašnjeg Levča, prema Vuku St. Karadžiću Levač obuhvata oko 190 naseljenih mesta uključujući i sam grad Jagodinu. Međutim iz raznih istorijskih okolnosti stanovnici opštine Rekovac sebe nazivaju Levčanima.

## Demografija

Opština Rekovac ima 12.170 stanovnika (2011. god).
Prema podacima iz 2011. godine broj stanovnika je u padu.
Prosečna gustina naseljenosti je 37 st/km².
Broj nezaposlenih osoba je 1404, dok su prosečna lična primanja u 2010. bila 29.786 dinara.

| God
 | Broj stanovnika.
 |
| --- | --- |
| 1991 | 16075
 |
| 2001 | 13760
 |
| 2002 | 13489
 |
| 2003 | 13213
 |
| 2004 | 12941
 |
| 2005 | 12662
 |
| 2006 | 12388
 |
| 2007 | 12122
 |

## Reljef i klima

U reljefu opštine Rekovac izdvajaju se dve prirodne celine: ravničarski deo koji se prostire na površini od oko 3.700 ha i brdsko-planinski deo, površine 32.000 ha (približne procene). Ističu se sledeći tektonski oblici: Juhor (stara gromadna planina), Gledićke planine (mlade venačne planine) i Levačka kotlina spuštena između pomenutih planina koja predstavlja granicu između starih rodopskih i mladih dinarskih planina. Od fluvijalnih oblika reljefa veći značaj imaju doline Kalenićke, Županjevačke i Dulenske reke, a manji doline Lomničke, Dobroseličke i Kruševičke reke.

## Privreda

Posle privatizacija propala su skoro sva preduzeća, koja su radila u opštini Rekovac, mođu kojima su :Fabrika kablova, Blagotin, podrum „Levač“, hotel „Levač“, „Kupres“, konfekcija „Trend kompani“...
Jedina firma koja radi u opštini je vinarija „Vineks“ (Levački grozd), iz Belušića.
Opština Rekovac je uglavnom voćarski kraj, a turizam se zasniva na seoskom i manastirskom turizmu.

## Znamenitosti

Freska Despota Stefana Lazarevića iz 1413. godine
U opštini Rekovac se nalazi srednjovekovni manastir Kalenić iz vremena Despota Stefana Lazarevića, i srednjovekovni grad Županjevac, u kome je boravio Nikola Altomanović, a 1389. godine Kneginja Milica je u njemu napisala darovnu povelju manastiru Hilandaru.

## Povezano

* Rekovac
* Levač

## Reference

## Značajne osobe

* Dragoslav Stepanović , poznati fudbalski trener

## Vanjske veze

www.levackenovine.com

* Zvanični sajt Opštine Rekovac Arhivirano 2012-12-13 na Wayback Machine-u
*  Arhivirano 2011-11-20 na Wayback Machine-u
* Dokumentarni film o Opštini Rekovac (1. deo)“
* Dokumentarni film o Opštini Rekovac 2. deo“

| Pomoravski okrug
 |
| --- |
| **Opštine:**
Ćuprija •
Despotovac •
**Jagodina** •
Paraćin •
Rekovac •
Svilajnac

 |